Իսկ հիմա մի նայիր

**«Իսկ հիմա մի նայիր»** (), 1973 թվականի Նիկոլաս Ռոեգի կողմից նկարահանված միստիկ թրիլեր ֆիլմ, որի գործողությունները տեղի են ունենում ժամանակակից Վենետիկում: Այն Դաֆնա Դյումորիեի ավելի ուշ շրջանի պատմվածքներից մեկի էկրանավորումն է, որը հրատարակվել է 1971 թվականին:

## Սյուժե
Ջոնի և Լորա Բաքստերների սիրելի դուստրը խեղդվել էր լճակում, երբ վառ կարմիր թիկնոցով խաղում էր լճակի ափին։ Այս ողբերգությունից ապշած՝ զույգը մեկնում է Վենետիկ, որտեղ Ջոնը վերականգնում է Սան Նիկոլո դեի Մենդիկոլի եկեղեցին։ Սակայն ստվերների քաղաքի աուրան այնքան էլ հարմար չէ վշտի մասին մոռանալու համար։ Ջրանցքներից անընդհատ դիակներ են դուրս հանում. ըստ երևույթին, քաղաքում գործում է սերիական մարդասպան։

Բաքստերները հանդիպում են երկու տարօրինակ քույրերի, որոնցից մեկը՝ լիովին կույր, պնդում է, որ կապ է հաստատել Բաքստերների մահացած դստեր ոգու հետ։ Ըստ մեդիումի՝ երեխան փորձում էր զգուշացնել ծնողներին, որ իրենց կյանքը վտանգի տակ է, երբ նրանք Վենետիկում էին։

Չնայած Ջոնը քույրերի կանխատեսումը նշում է որպես դատարկ սնահավատություն՝ նրան սկսում են հետապնդել տարօրինակ տեսիլքներ. նա տեսնում է իր մահացած դստերը վենետիկյան ջրանցքի ջրերում, ջրից հանում է մանկական տիկնիկը, իսկ մթնշաղի փողոցների լաբիրինթոսում տեսնում է կարմիր թիկնոցով վազող մի երեխայի։

Ֆիլմի ավարտը հաստատում է իրավացիությունն ու թե՛ նրանց, ովքեր հավատում են մահացածների հոգիների հետ շփմանը, թե՛ նրանց, ովքեր հավատարիմ են իրականության գիտական պատկերին։ Կարմիր թիկնոցով ուրվականին հետապնդելով՝ Ջոնը մահանում է դանակի հարվածից։ Կարմիր թիկնոցով փոքր մարդը պարզվումլ է, որ հենց այն մոլագարն է, որին փնտրում էր վենետիկյան ոստիկանությունը։

Վերջին տեսարանում Լորան՝ իր պայծառատես քույրերի ուղեկցությամբ, ամուսնուն ճանապարհում է հուղարկավորության գոնդոլով նրա վերջին ճանապարհորդության ժամանակ։ Նրա շուրթերին թեթև ժպիտ է խաղում. նա գիտի, որ ամուսինն ու դուստրը այժմ միասին են։ Այս տարօրինակ պատկերը Ջոնին հայտնվել է սպանությունից մեկ օր առաջ:

## Դերասաններ
* Ջուլի Քրիստի - *Լորա Բաքստեր*
* Դոնալդ Սաթերլենդ - *Ջոն Բաքստեր*
* Հիլարի Մեյսոն - *Հեզեր*
* Կլելիա Մատանիա - *Ուենդի*
* Մասիմո Սերատո - *Բարբարիջոյի եպիսկոպոս*
* Ռենատո Սկարպան - *դետեկտիվ Լոնգի*
* Ադելինա Պոերիո - *մարդասպան թզուկ*

## Ֆիլմի անձնակազմ
* Ռեժիսոր՝ Նիկոլաս Ռոուգ
* Պրոդյուսեր՝ Պիտեր Կեց
* Սցենարիստ՝ Ալան Սքոթ, Քրիս Բրայանտ
* Կոմպոզիտոր՝ Պինո Դոնաջիո
* Օպերատոր՝ Էնթոնի Ռայմոնդ
* Մոնտաժ՝ Գրեմ Քլիֆորդ

## Ժանրի ինքնատիպություն
«Իսկ հիմա մի նայիր» ֆիլմը «Սատանա քշողը» և «Օմեն» ֆիլմերի հետ պատկանում է միստիկ թրիլերների դասական շարքին, որոնք նկարահանվել են 1970-ականների սկզբին՝ Ռոման Պոլանսկու «Ռոզմարիի երեխան» ֆիլմի հաջողությունից հետո: Ռոեգի ֆիլմը յուրահատուկ է դարձնում այն, որ այն չի ֆինանսավորվել խոշոր հոլիվուդյան ստուդիաների կողմից և նախատեսված չէր այդքան լայն լսարանի համար: Փորձելով ստեղծել ավելի բարդ և ինտելեկտուալ մի բան քան սովորական սարսափ ֆիլմն է՝ Ռոեգը ֆիլմի մեջ ներառել է Թոմաս Մանի «Մահ Վենետիկում» և Մարսել Պրուստի «Կորուսյալ ժամանակի որոնումներում» ֆիլմերի հղումները:

Պրեմիերայի ժամանակ ֆիլմի գեղարվեստական ​​արժանիքները՝ իր յուրահատուկ պայթուցիկ մոնտաժային տեխնիկայով, ստվերվեցին ժամանակի չափանիշներով անսովոր անկեղծ էրոտիկ տեսարանի շուրջ աղմուկից, որում նկարահանվել են առաջին մեծության աստղեր՝ Ջուլի Քրիստին և Դոնալդ Սաթերլենդը: Բրիտանական շատ կինոթատրոններում ֆիլմը ցուցադրվել է «Հյուսած մարդը» ֆիլմի հետ զուգահեռ, քանի որ դիստրիբյուտորները թեմատիկ ընդհանրություններ են գտել իրենց միջև։

В момент премьеры художественные достоинства фильма со специфической взрывной монтажной техникой затмила шумиха вокруг необычайно откровенной по меркам того времени эротической сцены, в которой снялись звёзды первой величины — Джули Кристи и Дональд Сазерленд. Во многих британских кинотеатрах фильм демонстрировался в тандеме с лентой «Плетёный человек», так как прокатчики нашли тематические переклички между ними.

## Էրոտիկ տեսարան
Սկզբում ռեժիսորը շփոթվել էր սցենարում Բաքստեր զույգի անընդհատ վիճաբանության և կռվի պատկերումից։ Որպեսզի հանդիսատեսին հասցնի նրանց իրական մտերմությունը միմյանց հանդեպ, ռեժիսորը նկարահանող խմբի համար հանկարծակիորեն որոշում է ֆիլմում ներառել անսովոր երկար ու 1970-ական թվականների սկզբի կոմերցիոն ֆիլմերի չափանաիշներով բաց էրոտիկ տեսարան գլխովոր հերոսների միջև։ Ենթադրվում է, որ Սաթերլենդն ու Քրիստին առաջին անգամ հանդիպել են նկարահանման հրապարակում, և անկողնու տեսարանը նրանց նկարահանումների առաջին դրվագն էր։ Քրիստին ցնցված էր նկարահանումների նման մեկնարկից։ Հետագայում հասարակական բարոյականության ամերիկացի մոլեռանդները հայտարարեցին, որ ֆիլմը նման տեսքով չի կարող թողարկվել Միացյալ Նահանգներում՝ լայն տարածման համար։ Քրիստիի գործընկեր Ուորեն Բիթին նույնպես պահանջեց, որ խռովարար տեսարանը կտրվի։ Քննադատներին դիմակայելու համար Ռոուգը «մերկությունը» խառնեց տնից դուրս գալու պատրաստվող ամուսինների ֆլեշֆորուրդների հետ։ Էրոտիկ տեսարանը նման տեսքով համարվել է անհրաժեշտ գեղարվեստական արժեք, որպեսզի թողարկվի ֆիլմի վարձույթվ տարբերակը։

## Երաժշտություն
մինի|300x300փքս|Շատ քննադատներ գովաբանում են ֆիլմում ձմեռային, ոչ զբոսաշրջային Վենետիկի օգտագործումը։
Իտալացի պրոդյուսեր Ուգո Մարիատին, որը Ռոեգի վաղեմի ընկերն էր, օգնել էր գտնել ֆիլմի համար կոմպոզիտոր։ Այդ ժամանակ Վենետիկից քիչ հայտնի, բայց խոստումնալից 32-ամյա կոմպոզիտոր Պինո Դոնաջոն կամավոր համաձայնվել էր օգնել թրիլերի ստեղծմանը։ Երաժշտությունը, ըստ ռեժիսորի ծրագրի, պետք էր դառնար այս ֆիլմի հիմնական գեղարվեստական միջոցներից մեկը։ «Իսկ հիմա մի նայիր» ֆիլմի թողարկումից հետո թրիլերի մեկ այլ վարպետ՝ Բրայան դե Պալման, նկատել և հրավիրել էր նրան համագործակցել «Քերի» ֆիլմում։

## Ճանաչելիություն
* Երիտասարդ Էնթոնի Ռիչմոնդի օպերատորական աշխատանքը 1973 թվականին արժանացել է BAFTA մրցանակի։
* Գրող Դաֆնա Դյումորիե, ով հազվադեպ էր ընդունում իր ստեղծագործությունների կինոադապտացիաների հաջողությունը, հավանություն էր տվել ֆիլմին, չնայած նա դժգոհություն էր հայտնել, որ Ջուլի Քրիստին չէր կարողացել նկարահանվել իր գրքերի հիման վրա նկարահանված բոլոր ֆիլմերում։
* Ֆիլմի տեսարանները հիշատակվել են 21-րդ դարի մի քանի դարի ֆիլմերում, այդ թվում՝ «Կազինո Ռոյալ» և «Հանգիստ պառկեք Բրյուգգեում», որտեղ վերջինիս մեկ կերպար ուղղակիորեն հղում Վենետիկյան ֆիլմին։ Այն նաև հիշատակվում է «Ռիք և Մորտի» մուլտսերիալում (4-րդ եթերաշրջան, 7-րդ սերիա)։
* Ռոեգի ֆիլմը ընդգրկվել է Բրիտանական կինոինստիտուտի կողմից կազմված վերջին 100 տարվա բրիտանական 100 լավագույն ֆիլմերի ցանկի լավագույն տասնյակում։
* 2011 թվականին Լոնդոնի *Time Out* ամսագրի կողմից բրիտանական կինոյի պատմության մեծագույն ֆիլմը որոշելու համար անցկացված ընթերցողների հարցման արդյունքում «Don't Look Now»-ը ստացել է ամենաբարձր գնահատականը:

## Հետաքրքիր փաստեր
Դյու Մորիեի կենսագիրները պնդում են, որ գրողը նրա սիրային կապերը այլ կանանց հետ կոդավորել է «վենետիկյան» մակդիրով։ Այսպիսով, «Վենետիկ գնալը» նրա համար նշանակում էր «սիրավեպ ունենալ կնոջ հետ»: Սիրուհուն՝ Գերտրուդ Լոուրենսին կորցնելուց հետո, դյու Մորիեն որոշ ժամանակով մեկնել է իսկական Վենետիկ:

## Ծանոթագրություններ

## Արտաքին հղումներ
* 
*  

Կատեգորիա:1973 ֆիլմեր
Կատեգորիա:Անգլերեն ֆիլմեր
Կատեգորիա:Իտալերեն ֆիլմեր